ΚΑΝΟΝΙΣΜΌΣ (ΕΚ) αριθ. 781/2005 ΤΗΣ ΕΠΙΤΡΟΠΉΣ της 24ης Μαΐου 2005 για την τροποποίηση του κανονισμού (ΕΚ) αριθ. 622/2003 σχετικά με τον καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (1), και ιδίως το άρθρο 4 παράγραφος 2, Εκτιμώντας τα ακόλουθα: (1) Βάσει του κανονισμού (ΕΚ) αριθ. 2320/2002 ζητείται από την Επιτροπή να λάβει μέτρα για την εφαρμογή των κοινών βασικών προτύπων ασφάλειας των αερομεταφορών σε όλη την Ευρωπαϊκή Κοινότητα. Ο κανονισμός (ΕΚ) αριθ. 622/2003 της Επιτροπής, της 4ης Απριλίου 2003, για καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών (2) ήταν η πρώτη νομοθετική πράξη που περιείχε τέτοια μέτρα. (2) Απαιτούνται μέτρα τα οποία θα διευκρινίζουν τα κοινά βασικά πρότυπα. (3) Σύμφωνα με τον κανονισμό (ΕΚ) αριθ. 2320/2002 και για να προληφθούν τυχόν έκνομες ενέργειες, τα μέτρα που καθορίζονται στο παράρτημα του κανονισμού (ΕΚ) αριθ. 622/2003 παραμένουν απόρρητα και δεν δημοσιεύονται. Ο ίδιος κανόνας θα ισχύσει αναγκαστικά και για κάθε τροποποιητική πράξη. (4) Ο κανονισμός (ΕΚ) αριθ. 622/2003 πρέπει να τροποποιηθεί αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για θέματα ασφαλείας της πολιτικής αεροπορίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο Το παράρτημα του κανονισμού (ΕΚ) αριθ. 622/2003 τροποποιείται σύμφωνα με το παράρτημα του παρόντος κανονισμού. Το άρθρο 3 του εν λόγω κανονισμού ισχύει σε ό,τι αφορά τον εμπιστευτικό χαρακτήρα του παραρτήματος αυτού. Άρθρο 2 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Μαΐου 2005.

[Source: multi_eurlex | Tokens: 1983]